176 JORRESPONDANCE DU COMTE DE LEYCESTER. 
LIV. 
Henri, roi de Navarre, au Comte de Leycester. ') 
Nouvelles de la bataille de Coutras. 
4... Linid'octobre LS 
Mon cousyn. Il a pleu à Dyeu me favoryser tellement en la 
bataylle ?), que j’ay donnée ces jours passés contre nos anemys, 
que j'y ay obtenu une heureuse et antyère vyctoyre, sygnallée de 
la mort du général de l’armée *), des chefs et capytènes de jans 
d'armes et de jans de pyé presque tous morts ou prys, de tous 
leurs drapeaus, cornetes, enseygnes et canons gangnés, de quoy la 
gloyre en apartyent à Dyeu seul et après luy à l’assystanse, que 
nous avons eue de la Reyne, vostre sovereyne. J’ay byen voulu 
vous en avertyr yncontynant et m'en conjouyr avec vous, sachant 
byen la joye et contentement, que vous en recevrés avec tous les 
jans du byen, quy desyrent la gloyre et avansemant du règne de 
Dyeu, la delyvranse de ses églyses opresés et la payx et repos de 
toute la Crestyenté. Il reste à byen user de la vyctoyre, à quoy 
je m’assure que tous les prynces crestyens, seygneurs et jans de 
byen s’employeront, ce que j’atans de vous tant envers la Reyne, 
vostre souverayne, que partout aylleurs, où vous aurés moyen, 
pour l’afectyon, que je say que vous avés au général et à ce quy 
me touche partyculyèrement, de quoy je vous prye très afectu- 
eusement et de fére tousyours estat de l’amytyé de 
Vostre très afectyonné cousyn et 
très assuré amy, 
Henry. 
1) Archives Teyler, III, p. 211. 
2) Celle de Coutras (20 oct. 1557). 
3) Le Duc de Joyeuse. 
